รักข้ามค่าย กำลังใจแฝง แสตมป์ ประเดิมสังเวียน MMA ที่กรุงเทพฯ
นักสู้สาวเจ้าของเข็มขัดสองเส้นจากค่ายดังแห่งเมืองพัทยา แสตมป์ แฟร์เท็กซ์ หลังเปิดตัวคบหานักมวยหนุ่มต่างค่าย รถถัง จิตรเมืองนนท์ ส่งผลให้ได้กระแสตอบรับที่ดี โดยแฟนคลับของแต่ละฝ่ายต่างก็ให้ความสนใจกับอีกฝ่ายหนึ่งด้วยเช่นกัน ซึ่งถือเป็นการแลกเปลี่ยนแฟนคลับไปในตัว แต่ที่สำคัญเหนือสิ่งอื่นใดคือ ทั้งคู่มี คนพิเศษ ที่เข้าใจหัวอกคนอาชีพเดียวกัน และเป็นกำลังใจที่สำคัญให้กันและกันด้วย,วันที่ 7 ส.ค.62 เมื่อครั้งที่ รถถัง ขึ้นชกในไฟต์ล่าสุดที่ญี่ปุ่นในศึก ONE: A NEW ERA เมื่อปลายเดือนมีนาคมที่ผ่านมา แสตมป์ ได้รับเชิญจากวัน แชมเปียนชิพ ให้เข้าร่วมชมการแข่งขันครั้งนั้นในฐานะแชมป์โลกของรายการ,หลังจากกลับมา ทั้งคู่ยังได้ไปร่วมทริปกระชับมิตรภาพนักกีฬา ซึ่งทางวัน แชมเปียนชิพ จัดขึ้นที่ภูเก็ต เมื่อวันที่ 2-5 เมษายน 2562 จึงทำให้รู้จักกันมากขึ้น โดยทั้งคู่เปิดใจยอมรับว่าคบหาดูใจกันมาราว 3 เดือนแล้ว,อย่างไรก็ตาม เมื่อทั้งสองเป็นนักกีฬาต่างค่าย ซึ่งระยะทางค่อนข้างห่างไกล และต่างมีภาระหน้าที่ที่ต้องรับผิดชอบ โดย รถถัง มีคิวขึ้นชิงแชมป์โลก ONE มวยไทยรุ่นฟลายเวต เมื่อวันที่ 2 สิงหาคม ส่วน แสตมป์ ถูกวางตัวให้ประเดิมสังเวียน MMA ครั้งแรกในศึก ONE: DREAMS OF GOLD วันศุกร์ที่ 16 สิงหาคมนี้ ทั้งคู่จึงเสมือนกำลังใจแฝง และต่างมีเป้าหมายเดียวกันคือการเป็นแชมป์โลกของวัน แชมเปียนชิพ,โดย แสตมป์ กล่าวถึงหวานใจว่า พี่ถัง (รถถัง) เขาเป็นส่วนหนึ่งที่คอยให้กำลังใจ บอกว่าเราทำได้นะ ส่วนแสตมป์มีกำลังใจของตัวเองอยู่แล้ว ทั้งจากพ่อแม่และน้อง แต่เขาก็เหมือนเป็นยาใจเท่านั้นเอง (หัวเราะ),นอกจากกำลังใจ เขาก็ยังให้คำแนะนำเรื่องการชก อย่างไฟต์นี้ที่แสตมป์ต้องเจอกับคู่ต่อสู้ที่มีหมัดหนัก เพราะเขาชกมวยสากลอาชีพมาก่อน พี่ถังก็แนะนำให้แสตมป์เตะขาเจาะยางเยอะๆ เพื่อให้หมัดเขาช้าลง,ในส่วนเรื่องการคบหากันพ่อแม่แสตมป์ก็ไม่ได้ว่าอะไร ให้ลองคบหาดูกันไปเรื่อยๆ แต่ตัวพี่ถังเองเขาเป็นคนเข้าหาผู้ใหญ่ เข้าไปพูดคุย และพร้อมที่จะให้ความชัดเจนอยู่แล้ว,คู่ต่อสู้ของแสตมป์ในไฟต์ต่อไปคือ อาชา โรกา นักสู้สาววัย 20 จากอินเดีย ฝึกชกมวยมาตั้งแต่อายุ 11 ปี ก่อนจะขึ้นสังเวียนครั้งแรกในวัย 18 ปี และคว้าแชมป์มวยสากลหญิงของประเทศมาได้ พร้อมติดอันดับ 62 ของมวยหญิงโลกในปัจจุบัน ก่อนผันตัวมาเอาดีด้าน MMA โดยมีสถิติ 4 ไฟต์ ชนะซับมิชชัน 2 ครั้งและน็อกเอาต์ 2 จนเป็นที่มาของฉายา น็อกเอาต์ควีน,นับจากวันนี้ ก็เหลือเวลาอีกเพียงสองอาทิตย์เท่านั้น สำหรับการเตรียมขึ้นสังเวียนในศึก ONE: DREAMS OF GOLD แม้ แสตมป์ แฟร์เท็กซ์ จะเคยได้เข็มขัดแชมป์โลกมาแล้วสองเส้น แต่กับวงการศิลปะการต่อสู้แบบผสมผสาน (MMA) แสตมป์ถือว่าเป็นหน้าใหม่มากๆ เพราะเธอมีประสบการณ์เพียงแค่ 3 ไฟต์เท่านั้น,และนอกจาก แสตมป์ แล้ว ในศึกนี้ยังมีนักกีฬาไทยร่วมแข่งขันอีกหลายคน ไม่ว่าจะเป็น เพชรดำ เพชรยินดีอะคาเดมี, โจ ณัฐวุฒิ, เมืองไทย พี.เค.แสนชัยมวยไทยยิม, บางพลีน้อย เพชรยินดีอะคาเดมี, เลิศศิลา ภูเก็ตท็อปทีม.,แฟนๆ ชาวไทยสามารถไปให้กำลังใจนักกีฬาถึงสนาม หนึ่งปีมีเพียงไม่กี่ครั้งเท่านั้นที่จะได้ชมการแข่งขันระดับเวิลด์คลาส จองบัตรเข้าชมการแข่งขันผ่านไทยทิคเก็ตเมเจอร์ได้ทุกสาขาตั้งแต่วันนี้.
นักสู้สาวเจ้าของเข็มขัดสองเส้นจากค่ายดังแห่งเมืองพัทยา แสตมป์ แฟร์เท็กซ์ หลังเปิดตัวคบหานักมวยหนุ่มต่างค่าย รถถัง จิตรเมืองนนท์ ส่งผลให้ได้กระแสตอบรับที่ดี 
วัน แชมเปียนชิพ,รถถัง จิตรเมืองนนท์,แสตมป์ แฟร์เท็กซ์,คู่รักนักกีฬา